《环翠亭》
宋代·陈知柔

当年把臂入龙山，犹记相逢醉梦间。
君似孤云了无碍，我如倦翼早知还。
茅檐负日真成算，竹榻论诗整破颜。
欲问太平真气象，夜来风月到松关。

作者简介：（?—1184）宋泉州永春人，字体仁，号休斋，一号弱翁。高宗绍兴十二年进士。授台州判官。历知循州、贺州。与秦桧子秦熺同榜进士，桧当轴，同年多以攀援致通显，知柔独不阿附。解官归，主管冲祐观。有《易本旨》、《春秋义例》、《易大传》、《易图》、《诗声谱》、《论语后传》等。